paragraph_text: Jethro Tull je engleski rock sastav, osnovan 1967. godine. Jethro Tull je bio osobito popularan tijekom 1970-ih te je njegova glazba bila neobična zbog specifična glasa frontmena grupe Iana Andersona te zbog njegova sviranja flaute. Sastav je izvorno nastao kao tipičan britanski blues rock sastav, no kasnije je počeo eksperimentirati s raznim glazbenim stilovima uvođenjem nekih elemenata klasične glazbe, narodne glazbe i jazza.